КIуэкIуэ Ю. А. Къэбэрдей-Балъкъэрым и школакIуэхэм Иужьрей УэзджынэмкIэ ехъуэхъуащ
Къэбэрдей-Балъкъэрым и Iэтащхьэ КIуэкIуэ Ю. А. инстаграмым щиIэ напэкIуэцIым республикэм и школхэр къэзыуххэм Иужьрей УэзджынэмкIэ щехъуэхъуащ.
«Еджэныр зыух ныбжьыщIэ лъапIэхэ!
Школым къыщыщIэкI махуэр дэтхэнэ зым и дежкIи гуфIэгъуэщ, абы къыдэ-кIуэу тIэкIуи нэщхъеигъуэщ. Абы шко-лым щыщIэса илъэсхэр дэтхэнэми игу къегъэкIыж, къэкIуэнум ирегъэгупсыс. Ар щхьэусыгъуэ хъарзынэщ текIуэныгъэри гугъуехьхэри къыбдагуэшу илъэс пщыкIузкIэ къыббгъэдэта егъэджакIуэхэмрэ адэ-анэмрэ фIыщIэ яхуэп-щIын папщIэ. АдэкIэ экзаменхэр ят, IэщIагъэ къыхах, балигъ гъащIэм хохьэ. Фэр папщIэ сыт хуэдэ гъуэгури зэIухащ. Си гуапэу сынывохъуэхъу ехъулIэныгъэхэр фиIэну, фи мурадхэмрэ плъапIэхэм-рэ къывэхъулIэну», — къыщыгъэлъэгъуащ хъуэхъум.
КъБР-м и Iэтащхьэмрэ Правительствэмрэ
я пресс-IуэхущIапIэ.
